Adélie Land

Adélie Land (fransk: Terre-Adélie) er det franske kravområdet i Antarktika.

Geografi
Adélie Land utgjøres av sektoren mellom 136° og 142° østlig lengde og sør for 67° sørlig bredde. Mesteparten av området, som dekker et areal på 432 000 km², er dekket av is året rundt. Området grenser til Wilkes Land i vest og George V Land i øst.

Området er stort sett ubebodd, bortsett fra forskerne på Dumont-d’Urville-stasjonen og forvaltes direkte fra Frankrike som en del av De franske sørterritorier (T.A.A.F.).

Historie
Området ble oppdaget 21. januar 1840 av franskmannen Jules Dumont d'Urville som oppkalte området etter sin hustru. I 1912 ble Adélie Land-meteoritten oppdaget under en ekspedisjon av Frank Bickerton som det første meteorittfunn i Antarktis.

Referanser

Territorialkrav i Antarktis
De franske sørterritorier
Landområder i Antarktis
Artikler i Antarktis-prosjektet
 *